ਯੂਏਫਾ ਯੂਰੋ 2020
2020 ਯੂਏਫਾ ਯੂਰਪੀ ਫੁੱਟਬਾਲ ਚੈਂਪੀਅਨਸ਼ਿਪ, ਜਿਸਨੂੰ 2020 ਯੂਏਫਾ ਯੂਰਪੀ ਚੈਂਪੀਅਨਸ਼ਿਪ, ਯੂਏਫਾ ਯੂਰੋ 2020, ਜਾਂ ਬਸ ਯੂਰੋ 2020 ਵੀ ਕਿਹਾ ਜਾਂਦਾ ਹੈ , 16ਵੀਂ ਯੂਏਫਾ ਯੂਰਪੀ ਚੈਂਪੀਅਨਸ਼ਿਪ ਹੈ ਜੋ ਕਿ ਅੰਤਰਰਾਸ਼ਟਰੀ ਮਰਦ ਫੁੱਟਬਾਲ ਟੂਰਨਾਮੈਂਟ ਹੈ ਜਿਸਨੂੰ ਹਰ ਚਾਰ ਸਾਲ ਬਾਅਦ ਆਯੋਜਿਤ ਕੀਤਾ ਜਾਂਦਾ ਹੈ। ਇਸ ਟੂਰਨਾਮੈਂਟ ਵਿੱਚ ਯੂਰਪ ਦੀਆਂ ਚੋਟੀ ਦੀਆਂ ਟੀਮਾਂ ਭਾਗ ਲੈਂਦੀਆਂ ਹਨ ਜਿਸਨੂੰ ਕਿ ਯੂਨੀਅਨ ਆਫ ਯੂਰਪੀ ਫੁੱਟਬਾਲ ਐਸੋਸੀਏਸ਼ਨ ਦੁਆਰਾ ਆਯੋਜਿਤ ਕੀਤਾ ਜਾਂਦਾ ਹੈ। ਇਹ ਟੂਰਨਾਮੈਂਟ 11 ਯੂਏਫਾ ਦੇਸ਼ਾਂ ਦੇ 11 ਸ਼ਹਿਰਾਂ ਵਿੱਚ ਕਰਵਾਇਆ ਜਾਵੇਗਾ ਜਿਸਨੂੰ ਕਿ ਪਹਿਲਾਂ 12 ਜੂਨ ਤੋਂ 12 ਜੁਲਾਈ 2020 ਤੱਕ ਕਰਵਾਇਆ ਜਾਣਾ ਸੀ ਪਰ ਯੂਰਪ ਵਿੱਚ ਕੋਵਿਡ-19 ਮਹਾਂਮਾਰੀ ਦੇ ਕਾਰਨ ਇਸਨੂੰ 11 ਜੂਨ ਤੋਂ 11 ਜੁਲਾਈ 2021 ਵਿੱਚ ਕਰਵਾਇਆ ਗਿਆ ਹਾਲਾਂਕਿ ਇਸ ਟੂਰਨਾਮੈਂਟ ਦਾ ਨਾਮ "ਯੂਏਫਾ ਯੂਰੋ 2020" ਹੀ ਰਹਿਣ ਦਿੱਤਾ ਗਿਆ। ਯੂਈਐਫਏ ਦੇ ਪ੍ਰਧਾਨ ਮਿਸ਼ੇਲ ਪਲੈਟੀਨੀ ਨੇ 2012 ਵਿਚ ਕਿਹਾ ਸੀ ਕਿ ਯੂਰਪੀਅਨ ਚੈਂਪੀਅਨਸ਼ਿਪ ਮੁਕਾਬਲਿਆਂ ਦੇ 60 ਵੇਂ "ਜਨਮਦਿਨ" ਨੂੰ ਮਨਾਉਣ ਲਈ ਟੂਰਨਾਮੈਂਟ ਨੂੰ ਕਈ ਦੇਸ਼ਾਂ ਵਿੱਚ ਇੱਕ ਵਿਲੱਖਣ ਪ੍ਰੋਗਰਾਮ ਦੇ ਰੂਪ ਵਿਚ ਆਯੋਜਿਤ ਕਰਵਾਉਣ ਦਾ ਐਲਾਨ ਕੀਤਾ ਸੀ। ਦਰਸ਼ਕਾਂ ਲਈ ਸਭ ਤੋਂ ਵੱਡੀ ਸਮਰੱਥਾ ਹੋਣ ਕਰਕੇ ਲੰਡਨ ਵਿਚਲੇ ਵੈਂਬਲੀ ਸਟੇਡੀਅਮ ਨੂੰ ਸੈਮੀਫਾਈਨਲ ਅਤੇ ਫਾਈਨਲ ਦੀ ਮੇਜ਼ਬਾਨੀ ਕਰਨ ਲਈ ਤੈਅ ਕੀਤਾ ਗਿਆ ਹੈ ਜਿਸਨੇ ਕਿ 1996 ਵਾਲੇ ਟੂਰਨਾਮੈਂਟ ਦੀ ਮੇਜ਼ਬਾਨੀ ਕੀਤੀ ਸੀ। ਰੋਮ ਵਿਚਲੇ ਸਟੈਡੀਓ ਓਲਿੰਪਿਕੋ ਨੂੰ ਉਦਘਾਟਨੀ ਖੇਡ ਦੀ ਮੇਜ਼ਬਾਨੀ ਲਈ ਚੁਣਿਆ ਗਿਆ, ਜਿਸ ਵਿਚ ਤੁਰਕੀ ਅਤੇ ਮੇਜ਼ਬਾਨ ਇਟਲੀ ਸ਼ਾਮਲ ਸਨ। ਮੂਲ ਰੂਪ ਵਿੱਚ 13 ਸਥਾਨਾਂ 'ਤੇ ਖੇਡੇ ਜਾਣ ਵਾਲੇ ਟੂਰਨਾਮੈਂਟ ਵਿੱਚੋਂ ਦੋ ਮੇਜ਼ਬਾਨਾਂ ਨੂੰ ਬਾਅਦ ਵਿੱਚ ਹਟਾ ਦਿੱਤਾ ਗਿਆ: ਬਰੱਸਲਜ਼ ਨੂੰ ਦਸੰਬਰ 2017 ਵਿੱਚ ਯੂਰੋਸਟੇਡੀਅਮ ਅਤੇ ਅਪ੍ਰੈਲ 2021 ਵਿੱਚ ਡਬਲਿਨ ਵਿਚਲੇ ਸਟੇਡੀਅਮ ਜਿਨ੍ਹਾਂ ਦੀ ਉਸਾਰੀ ਵਿੱਚ ਦੇਰੀ ਹੋ ਗਈ ਅਤੇ ਇਸ ਗੱਲ ਦੀ ਕੋਈ ਗਰੰਟੀ ਨਹੀਂ ਸੀ ਕਿ ਦਰਸ਼ਕ ਸ਼ਾਮਲ ਹੋ ਸਕਣ। ਸਪੇਨ ਨੇ ਮੈਚਾਂ ਵਿਚ ਦਰਸ਼ਕਾਂ ਨੂੰ ਆਗਿਆ ਦੇਣ ਲਈ ਆਪਣਾ ਮੇਜ਼ਬਾਨ ਸ਼ਹਿਰ ਬਿਲਬਾਓ ਤੋਂ ਸੀਵਿਲ ਬਦਲ ਦਿੱਤਾ। ਪੁਰਤਗਾਲ ਪਿਛਲਾ ਚੈਂਪੀਅਨ ਹੈ, ਜਿਸਨੇ ਫਰਾਂਸ ਵਿਚ 2016 ਦਾ ਟੂਰਨਾਮੈਂਟ ਜਿੱਤਿਆ ਸੀ। ਵੀਡੀਓ ਅਸਿਸਟੈਂਟ ਰੈਫਰੀ (ਵੀਏਆਰ) ਸਿਸਟਮ ਇਸ ਟੂਰਨਾਮੈਂਟ ਦੇ ਨਾਲ ਯੂਰਪੀਅਨ ਚੈਂਪੀਅਨਸ਼ਿਪ ਵਿੱਚ ਆਪਣੀ ਸ਼ੁਰੂਆਤ ਕਰੇਗਾ।